Այսուհանդերձ, ընտրությունը ՀՀԿ-ինն է, եւ ոչ ոք իրավասու չէ ճանապարհ ցույց տալ այդ կուսակցությանը, որ, չնայած կառավարությունում ներկայացված չլինելուն, հանդիսանում է ՀՀ քաղաքական կառույցի հզոր հիմնասյուներից մեկը թե՛ իր գաղափարախոսությամբ եւ թե՛ իր կազմակերպվածությամբ: Թե ինչ դերակատարություն ունեցավ ՀՀԿ-ն Հայաստանում տեղի ունեցած աննախադեպ իշխանափոխության հարցում, մենք գիտենք միայն մակերեսորեն, դրա խորքային շերտերն առայժմ բացահայտված չեն եւ շատ ավելի հետաքրքիր են, քան մեր տեսածը, որն ինչքան էլ մեկնաբանենք ու սղալենք, միեւնույն է, հանգում ենք այնպիսի բացատրությունների, որոնք գոնե լեզվաբանության մեջ ունեն իրենց հստակ ձեւակերպումը` «կեղծ ստուգաբանություն»: